AARHUS: Aarhus er et populært rejsemål for turister og gæsteantallet stiger fortsat støt. Det medfører flere jobs og større vækst i byen. I 2015 skabte turismen i Aarhus 1,3 milliarder kroner i skatteindtægter og 4000 nye jobs. Det viser tal fra VisitDenmark.

- Det hjælper, at medier over hele verden lige nu sætter fokus på Aarhus' stærke udbud af kulturelle og gastronomiske fyrtårne omringet af smuk natur og kystlinje, siger Peer Kristensen der er direktør i VisitAarhus.

Ifølge den nye rapport fra VisitDenmark nåede antallet af kommercielle overnatninger i Aarhus Kommune i 2016 op på 1,1 million overnatninger. Det er en stigning på 8,8 procent i forhold til 2015.

Rapporten viser også, at der i 2015 - det seneste målbare år - blev købt middage, opredninger og kulturelle oplevelser af turister for godt 3,9 milliarder kroner. Det var en stigning på 8 procent i forhold til 2014.

Turismeforbruget generede i 2015 1,8 milliarder kroner i værditilvækst og knap 1,3 milliarder i skatteindtægter. Derudover udgør turismen en effektiv jobgenerator, da den i 2015 skabte flere end 4000 nye jobs.